Quidam serenissimi milites, Rodulfus de Turiaco et alius Rodulfus, frater ejus, dederunt Deo et beato Petro, ac donno abbati Hugoni et ad locum Paredi ecclesiam de Luurciaco, cimiterium, decimum et presbiteratum: hoc quod ipsi habebant et alii tenebant ex eis in beneficio, omnia ex integro dederunt et laudaverunt ad locum Paredi, absque ulla calumnia, pro redemptione animarum suarum et omnium antecessorum suorum. Pro hoc vero acceperunt in denariis, de domno Hugone priore, centum decem solidos. Testes ex hoc dono: Petrus de Castello, Hugo de Scabellis, Gaufredus de Digonz, Bernardus de Braniaco et Richardus filius ejus, Bernardus de Sancto Juliano, Jocerannus famulus.